greek_downloads/Οικονομική Έκθεση EUROBANK ERGASIAS ΥΠΗΡΕΣΙΩΝ (2024,Εξαμηνιαία,Μητρική-Ενοποιημένη)/images/page_85.png
Σημειώσεις στις Ενδιάμεσες Οικονομικές Καταστάσεις 
 
 
 
               
Σελίδα 9                                              30 Ιουνίου 2024 Ενδιάμεσες Οικονομικές Καταστάσεις 
7. 
Φόρος εισοδήματος 
Σύμφωνα με το Νόμο 4172/2013, όπως ισχύει, ο φορολογικός συντελεστής για τις νομικές οντότητες στην Ελλάδα, πλην των 
πιστωτικών ιδρυμάτων που υπάγονται στις διατάξεις του άρθρου 27Α του Ν.4172/2013 αναφορικά με τις αποδεκτές αναβαλλόμενες 
φορολογικές απαιτήσεις έναντι του Ελληνικού Δημοσίου, είναι 22%. Επιπρόσθετα, ο παρακρατούμενος φόρος επί των 
διανεμόμενων μερισμάτων, πλην των ενδοομιλικών μερισμάτων, είναι 5%. Ειδικότερα, τα ενδοομιλικά μερίσματα απαλλάσσονται, 
υπό προϋποθέσεις, τόσο του φόρου εισοδήματος όσο και του παρακρατούμενου φόρου.  
Για την περίοδο που έληξε την 30 Ιουνίου 2024, ο τρέχων φόρος εισοδήματος που αναγνωρίστηκε από την Εταιρεία στην κατάσταση 
συνολικού αποτελέσματος ανήλθε σε € 1,6 εκατ. και αφορά τον συμπληρωματικό φόρο (βλέπε παρακάτω). Σύμφωνα με την 
εκτίμηση της Διοίκησης, η Εταιρεία δεν αναμένεται να έχει επαρκή μελλοντικά φορολογητέα κέρδη έναντι των οποίων να μπορούν 
να χρησιμοποιηθούν οι μη χρησιμοποιηθείσες φορολογικές ζημιές και συνεπώς για την περίοδο που έληξε την 30 Ιουνίου 2024, δεν 
έχει αναγνωριστεί αναβαλλόμενος φόρος στην κατάσταση συνολικού αποτελέσματος.  
Συμπληρωματικός Φόρος (Πυλώνας ΙΙ) 
Οι κανόνες του Πυλώνα ΙΙ με τους οποίους εισάγεται ένα παγκόσμιο ελάχιστο επίπεδο φορολογίας με συντελεστή 15% για τους 
πολυεθνικούς ομίλους επιχειρήσεων με ενοποιημένα έσοδα άνω των € 750 εκατ. (συμπληρωματικός φόρος), ισχύουν από 1 
Ιανουαρίου 2024. 
Σύμφωνα με τους κανόνες του Πυλώνα ΙΙ, η απώτατη μητρική του εν λόγω πολυεθνικού ομίλου επιχειρήσεων είναι πρωτίστως 
υπόχρεη για την καταβολή του συμπληρωματικού φόρου που αντιστοιχεί στις εταιρείες του ομίλου με χαμηλή φορολόγηση (εφόσον 
ο πραγματικός φορολογικός συντελεστής τους είναι κάτω του 15%). Η φορολογία βάσει του Πυλώνα ΙΙ ενεργοποιείται, κυρίως όταν 
ο πραγματικός φορολογικός συντελεστής της κάθε χώρας είναι κάτω του 15% και υπολογίζεται επί των προσαρμοσμένων βάσει των 
κανόνων του Πυλώνα ΙΙ συνολικών αποτελεσμάτων των εταιρειών που εδρεύουν σε κάθε χώρα δραστηριοποίησης του Ομίλου.  
Η Εταιρεία, ως η απώτατη μητρική εταιρεία του Ομίλου, έχει εντοπίσει πιθανή έκθεση σε φόρους του Πυλώνα ΙΙ που προέρχεται 
κυρίως από τα κέρδη που έχουν προκύψει από τις θυγατρικές της Εταιρίας σε Βουλγαρία και Κύπρο. Ο πραγματικός φορολογικός 
συντελεστής βάσει των κανόνων του Πυλώνα ΙΙ είναι χαμηλότερος από 15% στις ανωτέρω χώρες, κυρίως λόγω των ονομαστικών 
φορολογικών συντελεστών που εφαρμόζονται επί των κερδών των επιχειρήσεων (δηλ. ο τρέχων ονομαστικός φορολογικός 
συντελεστής στη Βουλγαρία και στην Κύπρο είναι 10% και 12,5% αντίστοιχα). Για την περίοδο που έληξε την 30 Ιουνίου 2024, ο 
Όμιλος έχει αναγνωρίσει τρέχον έξοδο φόρου € 7,2 εκατ. σχετικά με τον συμπληρωματικό φόρο που εφαρμόζεται επί των κερδών 
που έχουν προκύψει στις ανωτέρω χώρες. 
Για το έτος 2024, η Εταιρεία υποχρεούται να καταβάλει συμπληρωματικό φόρο αναφορικά με τα κέρδη των θυγατρικών του Ομίλου 
που είναι εγκατεστημένες στην Κύπρο και για την περίοδο που έληξε την 30 Ιουνίου 2024 ο αντίστοιχος φόρος που αναγνωρίστηκε 
στην κατάσταση συνολικού αποτελέσματος ανήλθε σε € 1,6 εκατ.  
Φορολογικό πιστοποιητικό και ανέλεγκτες φορολογικές χρήσεις 
Για τις χρήσεις που ξεκινούν από την 1 Ιανουαρίου 2016 και έπειτα, σύμφωνα με τον Κώδικα Φορολογικής Διαδικασίας, προβλέπεται 
σε προαιρετική βάση, η λήψη Ετήσιου Φορολογικού Πιστοποιητικού από τις ελληνικές εταιρείες των οποίων οι ετήσιες οικονομικές 
καταστάσεις υπάγονται σε υποχρεωτικό έλεγχο. Το εν λόγω πιστοποιητικό, εκδίδεται μετά τη διενέργεια σχετικού φορολογικού 
ελέγχου από το νόμιμο ελεγκτή ή ελεγκτικό γραφείο που ελέγχει τις ετήσιες οικονομικές καταστάσεις. Η Εταιρεία έχει επιλέξει να 
λαμβάνει το εν λόγω πιστοποιητικό. 
Οι ανέλεγκτες φορολογικές χρήσεις της Εταιρείας είναι το 2018 και 2020-2023. Η Εταιρεία έχει λάβει φορολογικά πιστοποιητικά 
χωρίς διατύπωση επιφύλαξης για τις ανέλεγκτες φορολογικές χρήσεις μέχρι το 2022, ενώ για τη χρήση που έληξε την 31 Δεκεμβρίου 
2023, ο φορολογικός έλεγχος από τον εξωτερικό ελεγκτή είναι σε εξέλιξη. 
Σύμφωνα με την Ελληνική φορολογική νομοθεσία και τις αντίστοιχες Υπουργικές Αποφάσεις, οι εταιρείες για τις οποίες εκδίδεται 
φορολογικό πιστοποιητικό χωρίς επισημάνσεις για παραβάσεις της φορολογικής νομοθεσίας δεν εξαιρούνται από την επιβολή 
επιπρόσθετων φόρων και προστίμων από τις Ελληνικές φορολογικές αρχές μετά την ολοκλήρωση του φορολογικού ελέγχου στο 
πλαίσιο των νομοθετικών περιορισμών (δηλ. πέντε έτη από τη λήξη της χρήσης στην οποία η φορολογική δήλωση θα πρέπει να έχει 
υποβληθεί). 
Αναφορικά με τις συνολικές αβέβαιες φορολογικές θέσεις της, η Εταιρεία αξιολογεί όλες τις σχετικές εξελίξεις (δηλ. νομοθετικές 
αλλαγές, νομολογίες, φορολογικές/νομικές απόψεις, διοικητικές πρακτικές) και σχηματίζει επαρκείς προβλέψεις.
<div>
<p>Σημειώσεις στις Ενδιάμεσες Οικονομικές Καταστάσεις</p>
<p>7.</p>
<p>Φόρος εισοδήματος</p>
<p>Σύμφωνα με το Νόμο 4172/2013, όπως ισχύει, ο φορολογικός συντελεστής για τις νομικές οντότητες στην Ελλάδα, πλην των</p>
<p>πιστωτικών ιδρυμάτων που υπάγονται στις διατάξεις του άρθρου 27Α του Ν.4172/2013 αναφορικά με τις αποδεκτές αναβαλλόμενες</p>
<p>φορολογικές απαιτήσεις έναντι του Ελληνικού Δημοσίου, είναι 22%. Επιπρόσθετα, ο παρακρατούμενος φόρος επί των</p>
<p>διανεμόμενων μερισμάτων, πλην των ενδοομιλικών μερισμάτων, είναι 5%. Ειδικότερα, τα ενδοομιλικά μερίσματα απαλλάσσονται,</p>
<p>υπό προϋποθέσεις, τόσο του φόρου εισοδήματος όσο και του παρακρατούμενου φόρου.</p>
<p>Για την περίοδο που έληξε την 30 Ιουνίου 2024, ο τρέχων φόρος εισοδήματος που αναγνωρίστηκε από την Εταιρεία στην κατάσταση</p>
<p>συνολικού αποτελέσματος ανήλθε σε € 1,6 εκατ. και αφορά τον συμπληρωματικό φόρο (βλέπε παρακάτω). Σύμφωνα με την</p>
<p>εκτίμηση της Διοίκησης, η Εταιρεία δεν αναμένεται να έχει επαρκή μελλοντικά φορολογητέα κέρδη έναντι των οποίων να μπορούν</p>
<p>να χρησιμοποιηθούν οι μη χρησιμοποιηθείσες φορολογικές ζημιές και συνεπώς για την περίοδο που έληξε την 30 Ιουνίου 2024, δεν</p>
<p>έχει αναγνωριστεί αναβαλλόμενος φόρος στην κατάσταση συνολικού αποτελέσματος.</p>
<p>Συμπληρωματικός Φόρος (Πυλώνας ΙΙ)</p>
<p>Οι κανόνες του Πυλώνα ΙΙ με τους οποίους εισάγεται ένα παγκόσμιο ελάχιστο επίπεδο φορολογίας με συντελεστή 15% για τους</p>
<p>πολυεθνικούς ομίλους επιχειρήσεων με ενοποιημένα έσοδα άνω των € 750 εκατ. (συμπληρωματικός φόρος), ισχύουν από 1</p>
<p>Ιανουαρίου 2024.</p>
<p>Σύμφωνα με τους κανόνες του Πυλώνα ΙΙ, η απώτατη μητρική του εν λόγω πολυεθνικού ομίλου επιχειρήσεων είναι πρωτίστως</p>
<p>υπόχρεη για την καταβολή του συμπληρωματικού φόρου που αντιστοιχεί στις εταιρείες του ομίλου με χαμηλή φορολόγηση (εφόσον</p>
<p>ο πραγματικός φορολογικός συντελεστής τους είναι κάτω του 15%). Η φορολογία βάσει του Πυλώνα ΙΙ ενεργοποιείται, κυρίως όταν</p>
<p>ο πραγματικός φορολογικός συντελεστής της κάθε χώρας είναι κάτω του 15% και υπολογίζεται επί των προσαρμοσμένων βάσει των</p>
<p>κανόνων του Πυλώνα ΙΙ συνολικών αποτελεσμάτων των εταιρειών που εδρεύουν σε κάθε χώρα δραστηριοποίησης του Ομίλου.</p>
<p>Η Εταιρεία, ως η απώτατη μητρική εταιρεία του Ομίλου, έχει εντοπίσει πιθανή έκθεση σε φόρους του Πυλώνα ΙΙ που προέρχεται</p>
<p>κυρίως από τα κέρδη που έχουν προκύψει από τις θυγατρικές της Εταιρίας σε Βουλγαρία και Κύπρο. Ο πραγματικός φορολογικός</p>
<p>συντελεστής βάσει των κανόνων του Πυλώνα ΙΙ είναι χαμηλότερος από 15% στις ανωτέρω χώρες, κυρίως λόγω των ονομαστικών</p>
<p>φορολογικών συντελεστών που εφαρμόζονται επί των κερδών των επιχειρήσεων (δηλ. ο τρέχων ονομαστικός φορολογικός</p>
<p>συντελεστής στη Βουλγαρία και στην Κύπρο είναι 10% και 12,5% αντίστοιχα). Για την περίοδο που έληξε την 30 Ιουνίου 2024, ο</p>
<p>Όμιλος έχει αναγνωρίσει τρέχον έξοδο φόρου € 7,2 εκατ. σχετικά με τον συμπληρωματικό φόρο που εφαρμόζεται επί των κερδών</p>
<p>που έχουν προκύψει στις ανωτέρω χώρες.</p>
<p>Για το έτος 2024, η Εταιρεία υποχρεούται να καταβάλει συμπληρωματικό φόρο αναφορικά με τα κέρδη των θυγατρικών του Ομίλου</p>
<p>που είναι εγκατεστημένες στην Κύπρο και για την περίοδο που έληξε την 30 Ιουνίου 2024 ο αντίστοιχος φόρος που αναγνωρίστηκε</p>
<p>στην κατάσταση συνολικού αποτελέσματος ανήλθε σε € 1,6 εκατ.</p>
<p>Φορολογικό πιστοποιητικό και ανέλεγκτες φορολογικές χρήσεις</p>
<p>Για τις χρήσεις που ξεκινούν από την 1 Ιανουαρίου 2016 και έπειτα, σύμφωνα με τον Κώδικα Φορολογικής Διαδικασίας, προβλέπεται</p>
<p>σε προαιρετική βάση, η λήψη Ετήσιου Φορολογικού Πιστοποιητικού από τις ελληνικές εταιρείες των οποίων οι ετήσιες οικονομικές</p>
<p>καταστάσεις υπάγονται σε υποχρεωτικό έλεγχο. Το εν λόγω πιστοποιητικό, εκδίδεται μετά τη διενέργεια σχετικού φορολογικού</p>
<p>ελέγχου από το νόμιμο ελεγκτή ή ελεγκτικό γραφείο που ελέγχει τις ετήσιες οικονομικές καταστάσεις. Η Εταιρεία έχει επιλέξει να</p>
<p>λαμβάνει το εν λόγω πιστοποιητικό.</p>
<p>Οι ανέλεγκτες φορολογικές χρήσεις της Εταιρείας είναι το 2018 και 2020-2023. Η Εταιρεία έχει λάβει φορολογικά πιστοποιητικά</p>
<p>χωρίς διατύπωση επιφύλαξης για τις ανέλεγκτες φορολογικές χρήσεις μέχρι το 2022, ενώ για τη χρήση που έληξε την 31 Δεκεμβρίου</p>
<p>2023, ο φορολογικός έλεγχος από τον εξωτερικό ελεγκτή είναι σε εξέλιξη.</p>
<p>Σύμφωνα με την Ελληνική φορολογική νομοθεσία και τις αντίστοιχες Υπουργικές Αποφάσεις, οι εταιρείες για τις οποίες εκδίδεται</p>
<p>φορολογικό πιστοποιητικό χωρίς επισημάνσεις για παραβάσεις της φορολογικής νομοθεσίας δεν εξαιρούνται από την επιβολή</p>
<p>επιπρόσθετων φόρων και προστίμων από τις Ελληνικές φορολογικές αρχές μετά την ολοκλήρωση του φορολογικού ελέγχου στο</p>
<p>πλαίσιο των νομοθετικών περιορισμών (δηλ. πέντε έτη από τη λήξη της χρήσης στην οποία η φορολογική δήλωση θα πρέπει να έχει</p>
<p>υποβληθεί).</p>
<p>Αναφορικά με τις συνολικές αβέβαιες φορολογικές θέσεις της, η Εταιρεία αξιολογεί όλες τις σχετικές εξελίξεις (δηλ. νομοθετικές</p>
<p>αλλαγές, νομολογίες, φορολογικές/νομικές απόψεις, διοικητικές πρακτικές) και σχηματίζει επαρκείς προβλέψεις.</p>
</div>